Kivonat a Jászberény Városi Önkormányzat Képviselő-testületének 2018. június 27-én megtartott **nyílt ülésének** jegyzőkönyvéből

***Jászberény Városi Önkormányzat Képviselő-testületének***

***184/2018. (VI. 27.) határozata***

***A jászberényi 6027/2 hrsz-ú, természetben Jászberény, Líceum u. 2. szám alatti ingatlan jelzálogjoggal történő megterheléséről***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-ában meghatározott jogkörében eljárva, valamint a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet 28. § (2) bekezdése alapján – hozzájárul ahhoz, hogy a Jászberény Városi Önkormányzat tulajdonát képező **jászberényi 6027/2 hrsz-ú, kivett sportlétesítmény (jégcsarnok) megnevezésű, természetben Jászberény, Líceum u. 2. szám alatti ingatlan** vonatkozásában **a Magyar Állam javára 15 év időtartamra 68.436.139.- Ft, azaz hatvannyolcmillió-négyszázharminchatezer-egyszázharminckilenc forint erejéig, igénybe vett adókedvezmény mértékéig jelzálogjog kerüljön bejegyzésre az ingatlan-nyilvántartásba**.
2. A Képviselő-testület felhatalmazza Jászberény Város Polgármesterét az 1. pont szerinti hozzájárulás és a kapcsolódó jognyilatkozatok, dokumentumok aláírására.
3. A Képviselő-testület felkéri a Jászberényi Polgármesteri Hivatal Közgazdasági Irodáját a jelzálogjog bejegyzéssel kapcsolatos eljárás előkészítésére és lebonyolítására.

**Határidő**: azonnal

**Felelős**: Dr. Szabó Tamás polgármester (az aláírás vonatkozásában)

Kiss József, a PH Közgazdasági Iroda vezetője

**Erről értesül:**

1. JSE Jégkorong Szakosztály – Jászberény;
2. Jász-Nagykun-Szolnok Megyei Kormányhivatal – Szolnok;
3. PH Közgazdasági Iroda – helyben;
4. Gazdasági és Tulajdonosi Bizottság valamennyi tagja – helyben;
5. Képviselő-testület valamennyi tagja – helyben;
6. Irattár – helyben.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. június 27.*

*(Dr. Bessenyei Lilla)*

*irodavezető*